Ministerio d'Educación, Cultura y Esporte d'Espanya

O Ministerio d'Educación, Cultura y Esporte (en castellano y oficialment, Ministerio de Educación, Cultura y Deporte) estió o departamento ministroial encargau d'a politica d'educación, cultura y esporte entre o 22 d'aviento de 2011 y o 7 de chunio de 2018.

 Funcions 
Correspondía a o Ministerio d'Educación, Cultura y Esporte a propuesta y execución d'a politica d'o Gubierno d'Espanya:

 En materia d'educación, formación profesional y universidaz. 
 En materia de promoción, protección y difusión d'o patrimonio historico espanyol, d'os museus estatals y d'as artes, d'o libro, a lectura y a creyación literaria, d'as actividaz cinematograficas y audiovisuals y d'os libros y bibliotecas estatals, y a promoción y difusión d'a cultura en espanyol.
 En materia de propuesta y execución d'a politica d'o Gubierno en materia d'esporte.

 Titulars  

 José Ignacio Wert (25 d'aviento de 2011 - 26 de chunio de 2015).
 Íñigo Méndez de Vigo y Montojo (26 de chunio de 2015 - 7 de chunio de 2018).

 Estructura 
Iste ministerio s'estructuraba en os siguients organos superiors L'organigrama d'o Ministerio:

 A Secretaria d'Estau d'Educación, Formación Profesional y Universidaz. 
 A Secretaria d'Estau de Cultura. 
 A Secretaria d'Estau de Función Publica. 
 A Sub-secretaria d'Educación, Cultura y Esporte.

O Consello Superior d'Esportes yera un organismo autonomo perteneixient a o Ministerio d'Educación, Cultura y Esporte; y o suyo President teneba ran de Secretario d'Estato.

 Organismos dependients 

Os organismos dependients d'o Ministerios estioron os siguients: 
 Biblioteca Nacional d'Espanya.
 Instituto Nacional d'as Artes Escenicas y d'a Musica. 
 Instituto d'a Cinematografía y d'as Artes Audiovisuals. 
 Organismo Autonomo de Programas Educativos Europeus. 
 Organismo Autonmo de Cherencia d'Infrastructuras y Equipamientos. 
 Museu Nacional d'o Prado. 
 Museu Nacional Centro d'Arte Reina Sofiya.
 Achencia Estatal Antidopache.

 Referencias 

 Vinclos externos 
  Ministerio d'Educación, Cultura y Esporte.

Categoría:Ministerio d'Educación, Cultura y Esporte d'Espanya